St Peter in Gallicantu

Kirken St. Peter in Gallicantu (norsk: St. Peter ved hanegal) ligger halvveis nede i østhenget av Sionhøyden i Jerusalem, noe utenfor bymuren, sør for Gamlebyen. Etymologi Navnedelen «gallicantu» (latin) betyr hanegal. Beskrivelse I 1888 oppdaget assumpsjonistprestene restene av en bysantinsk kirke fra 500-tallet, med ytre mål 20 × 16 m, og som var blitt fornyet av korsfarerne. Den moderne kirken ble innviet i 1931. Rundkirkens kuppel har et kortformet vindu. Mosaikker viser Jesus for Det høye råd, den gråtende Peter og forskjellige botferdige. Kirken har fått navn til minne om Peters fornektelse av den arresterte Jesus (Mt 26, 69–75; Lk 22, 56–62; Joh 18, 15–18.25–27). Særlig bemerkelseverdig er trappen som fører fra siden av kirken og ned i dalen. Dette trappen var sannsynligvis den Jesus gikk på etter nattverden og til Oljeberget. Likså skal han ha blitt bragt opp samme trapp til yppersteprestens palass. Bildegalleri Referanser Eksterne lenker (en) Offisielt nettsted (en) Saint Peter in Gallicantu – kategori av bilder, video eller lyd på Commons